PTT จัดหาเจลแอลกอฮอล์มอบให้ มูลนิธิโรงพยาบาลสมเด็จพระยุพราช
PTT จัดหาเจลแอลกอฮอล์มอบให้ มูลนิธิโรงพยาบาลสมเด็จพระยุพราช 
5 พ.ค. 2563

นายวิทวัส สวัสดิ์-ชูโต ประธานเจ้าหน้าที่เทคโนโลยีและวิศวกรรม พร้อมด้วย นายพัฒนเศรษฐ์ จังคศิริ ผู้ช่วยกรรมการผู้จัดการใหญ่ บริษัท ปตท. จำกัด (มหาชน) หรือ PTT จัดหาและมอบเจลแอลกอฮอล์ จากโรงงานผู้ผลิตในประเทศ เนื่องจาก PTT ไม่มีโรงงานผลิตแอลกอฮอล์เป็นของตนเอง ให้แก่ มูลนิธิโรงพยาบาลสมเด็จพระยุพราช และ มูลนิธิธรรมาภิบาลทางการแพทย์ โดยมี ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช และ ประธานมูลนิธิธรรมาภิบาลทางการแพทย์ เป็นผู้รับมอบ ณ ทำเนียบองคมนตรี เพื่อนำไปแจกจ่ายให้กับโรงพยาบาลในเครือข่ายสำหรับใช้ในการดูแลรักษาประชาชนให้ปลอดภัยจากการแพร่ระบาดของเชื้อไวรัส COVID -19